**CINE SUNT?!**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă-ntreb adesea, oare cine sunt..

De unde vin și încotro voi merge?!

Cu cine am făcut azi legământ

Enigma vieții mele să-mi dezlege?!

De ce nu pot să fiu o entitate

Să nu depind de forme și cuvinte

Să nu mă tem de viață sau de moarte?!..

De unde vin..atâtea simțăminte?!

De ce respir?Cin' mi-a ales cărarea

Și care-mi este rostul pe pământ..

De ce nu mi-i firească nepăsarea

Și cum va fi al meu deznodământ?!..

Mă tot întreb..și nu îmi pot răspunde..

Cu întrebări și gânduri tot mă lupt...

Cum am venit pe lume..și de unde?

Cum ar fi fost...să nu mă fi născut?!

25.05.2017

de Oana Adriana Alexandrescu

Focșani.